 evh
                                        udskrift
                                            af
                          sø- & handelsrettens dombog
                                      ____________
                                        kendelse
afsagt den 19. maj 2015.
b-1-15
s aps under konkurs
(advokat finn lynge jepsen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. x har ifølge en fuldstændig rapport fra erhvervsstyrelsen siden den 21. december
2011 og frem til den 10. december 2013, hvor skifteretten, efter erhvervsstyrelsens beslutning
af 4. november 2013 om tvangsopløsning, traf beslutning om likvidation med advokat finn
lynge jepsen som likvidator, været registreret som direktør i selskabet. selskabet blev taget
under konkursbehandling den … 2014, og advokat finn lynge jepsen blev samtidig udpeget
som kurator.
                                                       -2-
påstande
i et processkrift modtaget i sø- og handelsretten den 7. januar 2015 har kurator nedlagt på-
stand om, at x pålægges konkurskarantæne i tre år.
processkriftet er forkyndt for x ved modtagelsesbevis den 12. januar 2015, hvor han samtidig
bekræftede at have modtaget rettens brev af 8. januar 2015 med bilag. brevet indeholdt en
svarfrist på 14 dage fra forkyndelsen. x har ikke herefter svaret på rettens henvendelse og
har således hverken nedlagt en påstand eller anmodet om mundtlig behandling. sagen er
herefter behandlet på skriftligt grundlag.
oplysninger i sagen
det hedder i kurators processkrift blandt andet:
      ”…
      s aps har ifølge selskabets registreringer drevet nedrivnings- og entreprenørvirksomhed samt virksom-
      hed ved rengøring, handel og investering, jf. udskrift fra erhvervsstyrelsen…
      s aps blev stiftet den 20. december 2011. x blev registreret som direktør den 21. december 2011.
      den 12. september 2013 fremsendte erhvervsstyrelsen påkrav om indsendelse af årsrapport for selskabets
      første regnskabsår vedrørende perioden 21. december 2011 – 31. marts 2013…
      erhvervsstyrelsen begærede den 4. november 2013 selskabet tvangsopløst … selskabet blev herefter den
      10. december 2013 taget under likvidationsbehandling…
      konkursdekretet blev afsagt i sø- og handelsretten, skifteafdeling, den … 2014 på baggrund af en kon-
      kursbegæring fra likvidator…
      der blev fremsendt flere anmodninger til x om udlevering af selskabets bogføring, oplysninger om sel-
      skabets økonomiske forhold m.m., herunder senest ved påmindelse af 28. februar 2014 … anmodningerne
      blev ikke besvaret.
                                                   -3-
ifølge r 75-meddelelser fra skat for årene 2012 - 2013 … foreligger der alene momsoplysninger for pe-
rioden 1. kvartal 2012 til 4. kvartal 2012. selskabets samlede salgsmoms og købsmoms er i 2012 opgjort
til henholdsvis kr. 825.296,- og kr. 82.530,-. den 27. marts 2014 anmeldte skat et krav i boet på kr.
2.444.410,36, jf. skat's specifikation af 2. juni 2014...
kravet vedrørte betaling af moms på kr. 788.714,-, a-skat/bidrag på kr. 1.641.401,-, bøde til erhvervssty-
relsen på kr. 750,- samt renter/gebyrer på kr. 13.570,36…
under behandlingen af konkursboet blev der indhentet posteringsoversigter fra selskabets bankforbindel-
se, nordea bank a/s, vedrørende perioden januar 2012 til april 2013... af posteringsoversigterne frem-
går, at der samlet er foretaget udbetalinger fra pengeautomater m.m. på i alt kr. 2.633.150,-. endvidere er
der gennemført overførsler med posteringsteksten ”grundkonto” på i alt ca. kr. 1.048.724,-. i samme peri-
ode ses indbetalingerne på kontoen at udgøre et tilsvarende beløb.
da x ikke reagerede på boets henvendelser foretog undertegnede den 22. maj 2014 indberetning i medfør
af konkurslovens § 110, stk. 4, til københavns vestegns politi … med henvisning til, at x ikke havde op-
bevaret selskabets bogføring og regnskabsmateriale på betryggende vis, jf. bogføringslovens § 10. køben-
havns vestegns politi fremsendte den 5. juni 2014 anmeldelseskvittering til konkursboet…
endvidere indkaldte boet x til at afgive vidneforklaring i sø- og handelsretten, skifteafdelingen, med
henblik på at få selskabets forhold nærmere belyst. afhøringen blev berammet til den 6. august 2014. af-
høringen blev senere udsat til den 22. august 2014, hvor x mødte sammen med sin mentor, p1.
om årsagen til konkursens indtræden fremgår følgende af retsbogsudskrift fra mødet …:
        …”det er hans private problemer, der er skyld i selskabets konkurs. han blev presset i sit privat-
        liv, og derfor gik det ikke så godt med selskabets økonomi. han lider af ludomani…”
for så vidt angår hævningerne på selskabets konto, forklarede x:
        …” selskabet havde en konto i nordea. nogle af hævningerne, der fremgår af kontoudskrifterne
        vedrørende selskabets konto, er anvendt i selskabet, men han har også hævet penge fra selskabets
        konto og brugt dem til spil. han har spillet om store beløb, så det er ikke urealistisk, at han har
        brugt 100.000-200.000,- (pr. måned – min indsættelse) af selskabets penge på spil. han havde og-
                                                        -4-
             så sin private bankkonto med en tilhørende kassekredit i nordea. kontoen med navnet grundkonto
             med kredit, som fremgår af kontoudskriften vedrørende selskabets konto, er formentlig hans privat
             konto…”
     om selskabets bogføring samt den manglende angivelse og afregning af moms og a-skat forklarede x:
             …” han kan ikke huske, hvor stor selskabets indtjening var, men han tjente penge. han kan ikke
             huske, hvordan skattegælden blev oparbejdet. det kan godt være, at han har undladt at betale til
             skat, så han havde penge at spille for.
             han havde en revisor i roskilde. han kan ikke huske hans navn. han betalte direkte til revisoren. i
             forbindelse med skilsmissen har han mistet alle sine papirer, men måske har revisoren papirer-
             ne…”
     om boets aktuelle status henvises til kreditorinformation nr. 3 … vedlagt redegørelse efter konkurslovens
     § 125, stk. 4, af 20. november 2013. ifølge gældbogsliste pr. 6. januar 2015 … er der anmeldt krav i kon-
     kursboet efter s aps for et samlet beløb stort kr. 2.473.426,44, hvoraf kr. 2.461.106,44 vedrører krav fra
     skat…”
synspunkter
kurator har i sit processkrift til støtte for påstanden anført:
     ”… til støtte for den nedlagte påstand om pålæg af konkurskarantæne gøres det gældende, at x har ud-
     ført grov uforsvarlig forretningsførelse.
     til støtte herfor henvises til 1) at x har anvendt selskabets midler til privatforbrug, og at der er tale om
     betydelige beløb, 2) at der ikke foreligger nogen bogføring i selskabet, samt 3) at der ikke er foretaget ret-
     mæssig angivelse og afregning af a-skatter/bidrag og moms, hvorved skat er påført et ikke ubetydeligt
     tab.
     3.1. hævninger til private formål
     til støtte for at der foreligger grov uforsvarlig forretningsførelse gøres det gældende, at driften af selska-
     bet er sket under omstændigheder, hvor s aps og kreditorernes interesser er blevet tilsidesat af x som
     selskabets registrerede direktør.
     af selskabets kontoudtog fra nordea bank a/s (bilag 10) fremgår det, at der i perioden fra den 1. januar
     2012 til den 1. april 2013 er foretaget udbetalinger fra selskabs virksomhedskonto på i alt kr. 2.633.150,-.
     endvidere er der gennemført overførsler med posteringsteksten ”grundkonto” på i alt ca. kr. 1.048.724,-.
                                                        -5-
     det må bevismæssigt lægges til grund, at der er tale om hævninger og overførsler, der er anvendt af x til
     betaling af private udgifter, og at han herved uberettiget har rådet over fremmede midler i privat øjemed,
     hvilket gøres gældende.
     til støtte herfor henvises til, at x foreholdt selskabets bankkontoudtog under afhøringen i sø- og han-
     delsretten, skifteafdelingen, den 22. august 2014 forklarede, at hævningerne primært var anvendt på ha-
     sardspil, jf. retsbog af 22. august 2014 (bilag 11). endvidere forklarede han, at ”grundkontoen” forment-
     lig var hans private konto.
     ifølge x har der ikke været andre ansatte i selskabet, som havde adgang til selskabets konti. x alene havde
     via visa-kort samt netbank adgang til at disponere over selskabets bankkonto i nordea bank a/s, hvilket
     må lægges til grund.
     3.1. ad manglende bogføring
     til støtte for, at der foreligger grov uforsvarlig forretningsførelse gøres det gældende, at x har overtrådt
     bogføringslovens § 10, hvorefter han som direktør for selskabet havde pligt til at opbevare regnskabsmate-
     rialet på betryggende vis i 5 år fra udgangen af det regnskabsår, som materialet vedrører.
     til støtte herfor henvises til, at det ikke ud fra de for boet tilgængelige oplysninger har været muligt at
     konstateret nogen form for bogføring i selskabet. der foreligger heller ikke budgettal eller tilsvarende op-
     lysninger om selskabets forventede omsætning.
     da det endvidere ikke har været muligt at identificere navnet på den revisor, som x muligvis mente kun-
     ne have selskabets bogføring, må det bevismæssigt lægges til grund, at selskabets bogføring ikke har væ-
     ret opbevaret på betryggende vis, hvilket gøres gældende.
     grundet den manglende bogføring har kurator eller offentlige myndigheder ikke kunnet foretage kontrol
     af de økonomiske dispositioner, der har fundet sted i selskabet, herunder om der foreligger omstødelige
     forhold.
     3.2. ad manglende angivelse og afregning af moms og a-skat
     ud fra indhentede r-75 meddelelser for perioden 2012 - 2013 … samt skat's anmeldelse i boet … un-
     derbilag 1), kan det konstateres, at selskabet ikke retmæssigt indberettede eller afregnede moms og a-
     skat/bidrag, idet der ikke ses at være indberettet for år 2013.
     der er anmeldt krav i selskabet for kr. 2.473.426,44 …
     at der er oparbejdet en betydelig underbalance bestående af hovedsageligt gæld til det offentlige, at x har
     anvendt op til i alt kr. 3.681,874,- af selskabets midler til privatforbrug sammenholdt med, at der ikke fo-
     religger nogen bogføring taler for, at der foreligger grov uforsvarlig forretningsførelse, og at x derfor
     fremover er uegnet til at deltage i ledelsen af en erhvervsvirksomhed…”
sø- og handelsrettens afgørelse
                                                -6-
retten lægger som ubestridt til grund, at x i en periode på et år før fristdagen den 4. novem-
ber 2013 har været registret og har fungeret som direktør for selskabet. for denne periode,
såvel som for tiden før, forligger der ingen bogføring i selskabet, men det fremgår derimod
af selskabets kontoudtog fra bankkonto i nordea bank a/s, at der er foretaget massivt man-
ge hævninger fra kontoen. retten lægger efter bevisførelsen, herunder x’s egen forklaring
under retsmødet den 22. august 2014, også til grund, at hævningerne er sket til privat for-
brug. henset til disse forhold finder retten det godtgjort, at x har overtrådt bogføringsloven
og selskabsloven, og at han ved sine handlinger har påført kreditorerne, herunder skat, be-
tydelige tab.
herefter, og under hensyn til hans handlemåde og omstændighederne i øvrigt, finder sø- og
handelsretten, at x har handlet groft uforsvarligt, og det er rimeligt at pålægge x konkurs-
karantæne, jf. konkurslovens § 157, stk. 1 og 2.
den pålagte karantæne løber i tre år, jf. § 158, stk. 1, og regnes fra det tidspunkt, hvor ken-
delsen er endelig.
 x betaler sagens omkostninger.
                                        derfor bestemmes:
 x pålægges konkurskarantæne i tre år.
 x betaler inden 14 dage sagens omkostninger med 12.500 kr.
den pålagte konkurskarantæne løber i tre år regnet fra det tidspunkt, hvor kendelsen er en-
delig. i det tilfælde en tidligere pålagt konkurskarantæne endnu ikke er udløbet, løber kon-
kurskarantænen fra udløbet af den senest pålagte konkurskarantæne og udløber senest 10 år
efter den oprindelige afgørelse.
                                                -7-
x må ikke deltage i ledelsen af en erhvervsvirksomhed med personlig og ubegrænset hæftel-
se for virksomhedens forpligtelser med virkning fra det tidspunkt, hvor denne kendelse er
endelig og indtil udløbet af den pålagte konkurskarantæne.
                                       jeanette melchior
                                             (sign.)
                                          ___ ___ ___
                                 udskriftens rigtighed bekræftes
                             sø- og handelsretten, den 19. maj 2015
